**EELNÕU 2024/262**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon | JK |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

OTSUS

### 25. aprill 2024 nr

Linna esindamiseks ametliku ühisdelegatsiooni moodustamine

Viljandi Linnavolikogu 28.05.2020.a määrusega nr 72 kinnitatud „Viljandi linna esindamise korra” § 2 lõike 3 alusel Viljandi Linnavolikogu

**o t s u s t a b:**

1. Osaleda 44. Rahvusvahelistel Hansapäevadel Poolas, Gdanski linnas 13. - 16. juunil 2024.a.
2. Moodustada Viljandi linna esindamiseks Poolas, Gdanski linnas 13. juuni - 16. juunil 2024.a toimuvateks 44. Rahvusvahelisteks Hansapäevadeks Viljandi Linnavolikogu ja Viljandi Linnavalitsuse ühisdelegatsioon.
3. Määrata ühisdelegatsiooni liikmeteks:

3.1. Viljandi Linnavolikogu poolt:

 3.1.1.

 3.1.2.

3.2. Viljandi Linnavalitsuse poolt:

 3.2.1. linnavalitsuse avalike suhte ja turismiameti välissuhete spetsialist

 3.2.2. linnapea Johan-Kristjan Konovalov

3.3 Viljandi linna esindav ettevõte LKJ OÜ, Lisa Kroeber Jewellery Art koosseisus:

3.3.1. Viljar Lohu

 3.3.2. Lisa Lohu

1. Delegatsiooni liikmetele maksta päevaraha a’ 32 (kolmkümmend kaks) eurot vastavalt lähetuses viibitavate päevade arvule.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Seila Peek

**Esitatud:** 08.04.2024

**Esitaja:** Viljandi Linnavalitsus **Ettekandja**: linnapea

**Lk arv:** 3

**Hääletamine:** poolthäälteenamus

Seletuskiri

**Linna esindamiseks ametliku ühisdelegatsiooni moodustamine**

Eelnõu eesmärk on otsustada Viljandi linna delegatsiooni osalemine või mitteosalemine 44. Rahvusvahelistel Hansapäevadel Poolas, Gdanski linnas ning määrata linnavolikogu ja linnavalitsuse ühisdelegatsiooni liikmed Viljandi linna esindamiseks. Eelnõus nimetatud otsuste tegemine on vajalik, sest registreerimine 44. Rahvusvahelistele Hansapäevadele lõpeb aprillikuu lõpus. Gdansk on linn Põhja-Poolas, olles oluline majandus-, teadus- ja kultuurikeskus ning Poola suurim sadamalinn. Elanikke 486 022 (2023).

Rahvusvaheliste hansapäevade programm sisaldab traditsioonilist hansalinnade väljapanekut, keskaegset turgu ja mitmekesist kultuurikava. Ühisdelegatsiooni liikmed on rahvusvahelistel hansapäevadel Viljandi linna ametlikud esindajad, kellelt muu hulgas oodatakse Hansa Liidu delegaatide üldkoosolekul osalemist, majandusfoorumil osalemist ning Viljandi linna tutvustamist.

Rahvusvahelistel hansapäevadel on Viljandit kui hansalinna tutvustatud läbi kohaliku käsitöö, kultuuri ja traditsioonide. Viljandi linna ametlikud esindajad reisivad Gdanskisse lennukiga. Hansaturul osalemise, majutus- ja majandusfoorumil osalemise kulud tuleb katta Viljandi linnal. Avalike suhete ja turismiameti eelarves on rahvusvahelistel hansapäevadel osalemiseks ette nähtud 7125 eurot.

(allkirjastatud digitaalselt)

Seila Peek

avalike suhete- ja turismiameti juhataja